**TEKMA V BALVANSKEM PLEZANJU**

**TURA 2012**

Letos bo za spremembo na plezalnem vikendu potekala tekma v balvanskem plezanju in sicer na umetni plezalni steni, s štirimi plezalnimi površinami.

Na vsaki plezalni površini bo postavljen po en balvanski problem, za katerega bo imel tekmovalec na voljo 4 minute, da ga prepleza, nato pa bo imel 4 minute za počitek. Med tem časom bo imel naslednji tekmovalec na voljo 4 minuteza dosego vrha. Določen bo tudi eden od oprimkov, ki bo štel za cono. Štelo se jo bo v primeru, da tekmovalec ne doseže vrha.

Vrh balvana bo predvidoma med 4,5 in 5 m nad tlemi. Za varnost pri padcu bodo postavljene blazine.

Pri vsakem balvanu se štejejo poizkusi za dosego vrha. Zmaga tisti, ki v najmanj poizkusih doseže največ vrhov.

Pri vsakem balvanu bo en sodnik, ki bo razložil, kaj v balvanu velja, kje je cona in kje je vrh ter si zapisoval, koliko poizkusov je porabil tekmovalec.

Popoldan bodo najprej potekale kvalifikacije, iz katerih se bo najboljših osem uvrstilo v večerni finale, ki bo potekal pod žarometi.

**Razpored tekmovanja:**

* Zbor in prijave tekmovalcev ob 15.00h
* Zapora izolacijske cone ob 15.30h
* Začetek kvalifikacij ob 16.00h
* Finale tekmovanja ob cca 21.00h
* Podelitev nagrad ob cca 22.00h
* Zabava po tekmovanju po 22.00h

Prijavnina je 10 evrov in se jo poravna pred tekmovanjem.

Dodatne informacije in prijave:

* Benjamin: prstiplezalec@gmail.com
* Dejan: dejankrn@gmail.com
* Planinsko društvo Vipava(<http://www.planinsko-drustvo-vipava.si/>)

PD - Vipava